**Ammasumik ataatsimiinnermi oqaluuserisassat:**

**Imm. 01 Oqaluuserisassat akuersissutigineri**

**Aningaasaqarnermut tunngasut**

**Imm. 02 Sisimiuni Ilinniartitaanermut immikkoortortaq pillugu aningaasaqarnikkut nalunaarusiaq, Juli 2019.**

**Imm. 03 Maniitsumi Ilinniartitaanermut immikkoortortaq pillugu aningaasaqarnikkut nalunaarusiaq, Juli 2019**

**Suliassat nalinginnaasut**

**Imm. 04 Meeqqerivinni meeqqat immikkut pisariaqartitsisut amerlassusiliinerlu.**

**Paasissutissiissutit**

**Imm. 05 Atuarfeqarfiit ukiumoortumik nalunaarusiaat**

**Imm. 06 Tamalaat**

Ataatsimiinneq aallartippoq nal.: 08:30

*Peqataasut:*

***Siumut Frederik Olsen, Ruth Heilmann, Evelyn Frederiksen***

***Atassut***

***Partii Naleraq***

*Nalunaaruteqarlutik peqataanngitsut:*

*Nalunaaruteqaratik peqataanngitsut:*

*Henrik Fleischer*

**Imm. 01. Oqaluuserisassat akuerineri**

**Aalajangiineq**

Oqaluuserisassat akuersissutigineqarput

**Aningaasaqarnermut tunngasut**

**Imm. 02 2019-imi juulip naanerani Ilinniartitaanermut immikkoortoq pillugu aningaasaqarnikkut nalunaarusiaq**

*Journal nr. 06.01.02*

Tunuliaqutaq

Ukiup sinneranut naatsorsuutigisamik atuinissamik naliliinertalimmik, immikkoortortallu nassuiaatigalugit qaammatit tamaasa missingersuutitigut malinnaatitsisoqartussaavoq.

Ilinniartitaanermut, kulturimut sunngiffimmilu immikkoortortap 2019-imi juulimut missingersuutitigut malinnaatitsineq matumuuna ilannguppaa.

Maleruagassatigut tunngavigisaq

Qeqqata Kommmuniani karseqarnermut naatsorsuuserinermullu malittarisassat

Pissutsit atuuttut

Atuineq ukiumut tamarmiusumut siammarpat, atuineq 58,31 procentimiissaaq.

**Atuiffik 5 – Ilinniartitaaneq Sisimiut + Nunaqarfiit**



Sisimiuni Ilinniartitaanermut immikkoortortaq tamakkiisumik aningaasaliissutaasunit 236.767 mio. koruuniniit tamakkiisumik 139.157 mio. koruuninik atuiffiuvoq. Atuineq procentinngorlugu 58,8 procentiuvoq.

**Atuiffik 50 – Sisimiuni nunaqarfinnilu meeqqanut inuusuttunullu ulluunerani suliniutit**



Meeqqerivinnut aningaasaliissutinit 68.942 mio. koruuniusunit katillugit 40.037 mio. koruunit atorneqarsimapput, procentinngorlugu 57,1 procentiulluni.

Atuifik 50-01 siunertanut ataatsimoorussanut atuineq 57,1 procnetimiippoq, tassani januaari qaammat angajoqqaanit akiliiffiuneq ajorluni.

Meeqqeriviit ataatsimoorussamik aningaasartuutinut %-liusaasartoq 58,33 ataallugu maannamut katillugit 57,1 %-ummat annerusumik eqqaasassaqanngilaq, tamaallaat meeqqeriviit ilai avataaniit tikisitsillutik atorfinititsinikuupput, aningaasartuutaasussanut malunnaateqartussaq ataasiakkaanut.

**Atuiffik 51 – Atuarfeqaarfiit Sisimiut + Nunaqarfiit.**



Atuarfeqarfiit: Atuiffik 51 Atuarfeqarfinnut aningaasaliissutinit 69.279 mio koruuniusunit katillugit 42.979 mio. koruunit atorneqarsimapput, procentinngorlugu 62,0 procentiuvoq. Atuarfimmi sulisunut aningaasartuutini atuivallaartoqarpoq.

Nalunnguarfiup Atuarfia

Qaammammusiallit siormoortumik aammalu ilinniartitsisut qaammammusiallit kingumoortunik aaqqissutinik tapisiaqarsimanerat peqqutaalluni aningaasarsiat nikingaatsiarsimapput ataatsimut tamaasa isigalugit akissarsianut tunngatillugu.

Allakkanut poortukkanullu aningaasanik atuisimaneq maannamut 80%-miittoq ukiup sinneranut atuiffioqqissanngilaq siumoortumik pisiniarsimaneq peqqutigalugu.

Atorfik naapertorlugu angalanernut aningaasartuutaatisimasut nammersorlutik oqartussaniik aningaasanik utertussaqarneraniit matussuserneqassapput.

Eqqiaanermut tunngatillugu aningaasanik qaangiisimaneq peqquteqarpoq isumaqatigiissutaasoq aningaasartai amigarneranut tunngaviuvoq qaangiisimanermut.

Ilinniartitsinermi atortussanik pisisoqarpoq computeri angallattakkanik ilinniartitsinermi atorneqarsinnaasunik.

Ilassissinninnerit aningaasartuutaasut maannamut 70,5 %-miipput kisiannili ukioq mannamut ilassininnermut konto atorneqaqqissanngimmat nikeqqissanngilaq.

Atortussat aammalu pequtinut konto maannamut 90,6 %-miippoq peqquteqarporlu atuartunut issivianik aammalu nerrivinnik taarsersuisimaneq nutaanik.

Kiassarnermut konto qaangiisarneranut peqquteqarpoq ukiut tamaasa naatsorsoruminaattarnera qanoq annertutigisumik atuissaneq.

Minngortuunnguup Atuarfia.

Nalunaarusiami annerusumik atuiffiunerusimasut aammalu aningaasaliissutit sinnerlugit atuiffiusimasut nassuiaateqarfigineqarpu, imatut :

**Sulisoqarnermut aningaasartuutit tamalaat:**

Kontomi tassani atuinerit annerusumik sulisut ilaquttamik annaasaqarnerisa kingunerinik pisussaaffit, soorlu qaniginerpaasanik annaasaqartut angalasariaqarnerisa psykologimillu oqaloqateqarnerisa akilerneqarnerinut, sulisut ilorrisimaarnissaannut tunngatillugu timersortarfimmi timigissarsinnaanissaannut aammalu sulisorisat suliunnaartut tunissuteqarfiginerinut aningaasartuutaapput. Taamaattoq taasaroaqarput ukiut 40-it 25-illu sulisimasut angusaannut atatillugu aningaasat tunniunneqartut, isumaqarsorinarmat taakku kommunip tunniutissagai uagulli akilernagit.

**Atortussat / Pequtit:**

Atortussanut/ pequtinut atuivallaarneq ukiuni atuarfiup nutarterneqarnerani pequttat nutarterneqarsimannginneri taamalu init atuarfiusut kiisalu ilinniartitsisut sulliviisa nutaanik pequtsersorlugit naammassiniarneri. Aningaasartuutit qulaani taaneqartut eqqaassanngikkutsigit, pisariaqavissisimasutut oqaatigineqarsinnaasut, aningaasartuutissatut missingersuut allatigut malinneqartutut oqaatigisariaavoq, ukiap ingerlanerani allannguisariaqartoqarnissaa(omlæggiinissaq) ilimanarsinnaavoq.

**Qinnguata Atuarfia:**

Ilinniarsimasunik aqqanilinnik sulisoqarpoq. Tamarmik kingumoortumik akissarsiaqartuupput, taamaammat paarlatsinut akunnernut atuinissaq appasippoq aammalu siumut akissarsiaqartoqanngilaq, taamaalilluni sulisunut aningaasartuutit katillugit 2718000-iupput, tamannalu akissarsianiit 46,3 procentiuvoq.

Ilinniartitsisut marluk DK-mut uterlutik nuunnikuupput aammalu ilinniartitsisut nutaat sisamat Kangerlussuarmut nuunnikuullutik taannalu atuiffimmi 05-03-imi atuivallaartitsivoq. Sulisunut atuiffinit allanit matussuserneqarsinnaavoq. Ukiumut allaffimmi atortut atugassat pisiarineqareerput, taamaalillunilu atuiffimi tassani allanik aningaasartuuteqassanngilaq. Atuartut angalaneranut atuiffik 12-32, 50000 missaanik nalilimmik Nordplus suliniummit utertitsisoqarnissaaanik amigaateqarpoq. Eqqiaanermut suliffeqarfik ukiumut 440.000 koruuninik pisartussaavoq, taamaattumik ungasinnerusoq isigalugu atuiffimmi 12-05-imi missingersuutit allanngortinneqassapput.

Ukiormanna kingullermik umiarsuaqartussaanera patsisaalluni qaammatip tulliani atuartitsinermut atortussanut amerlasuunik aningaasartuuteqassaaq.

**MISI:**

MISI allaffiani: Nutaanik suleqatitaarnikuuvugut. Oqalunniarnermut perorsaasumut atortussanik nutaanik aamma ataatsimiittarfitsinnut soorlu assersuutigalugu assiliivinnik, adapterinik il.il. inniminniikuuvugut.

**Atuiffik 53 Sunngiffimmi sammisassaqartitsineq Sisimiut + Nunaqarfiit.**



Sunngiffimmi sammisaqartitsineq: Atuiffik 53 sunngiffimmi sammisaqartitsinermut aningaasaliissutinit 16.068 mio. koruuniusunit katillugit 11.036 mio koruunit atorneqarsimapput, procentinngorlugu 68,7 procenti.

Nipilersornermik ilinniarfimmi pikkorissaanernut, qarasaasianut atortunik pisinermut, eqqiaanermut kiisalu illuutinut ininullu sippuilluni atuisoqarpoq.

Illuutinut ingerlatsinermut attartornermut akiligassat qaammatit pingasukkaarlugit akilerneqartarput.

**Atuiffik 530115 Nipilersornermik ilinniarfik:**

Aningaasartuutit 25 procenti sinnerlugu annertussusilinnut pikkorissaanerit immikkoortinneqartarput, pingaartumik angalanernik imaqarpata. Ukiumut missingersuutit malinneqarnissaat pillugu, pikkorissaanerit annertussusaat ingerlaavartumik naleqqussarneqartarput. Ukiup aallartinnerani qarasaasiat atortuinik pisisarneq nalinginnaasuuvoq, piffissallu ingerlanerani atortunut tapertanik pisinerit ingerlanneqartarlutik. Illumi sivingasumi qalialimmik ininik atuisut amerlanerulernerisa malitsigisaanik eqqiaanermi sulisunik amerlanerusumik pisariaqartitsisoqarmat eqqiaaneq akisunerulernikuuvoq. Ingerlatsiviit arlariit ataatsimoortilerlugit nutaamik sanaartortoqalernermi, eqqiaanerup ataatsimoortinneqarnerasigut ataqatigiinnerulersitsissaaq. Attartornermut akiligassat piusuvinnut sanilliullugu, illunik ininillu sippuilluni atuinermut nalimmassaasoqartannginnera suli patsisaavoq.

**Atuiffik 530330 Sunngiffimmi klubbi Qooqa / Kangerlussuaq**

Ataatsimut isigalugu atuineq 58,3 procentip ataaniippoq. Atuiffimmi 5303300111-imi atuivallaarneq atuiffimmut 5303300110-mut aningaasanik nuutsinermik patsiseqarpoq. Atuiffimmi 5303300131-mi atuivallaarneq sulisunik amigaateqarnermik patsiseqarpoq, taamaattumik qaangiuttoortoqartariaqarsimavoq, aammalu qaangiuttoornerit katersat pissutaallutik suli aningaasartuuteqaqqinnissaq naatsorsuutigineqarpoq. Atuiffimmi 5303300503-imi atuivallaarneq atorfimmut nutaatut pilersitamut aningaasartuutit missingersuuteqanngitsut patsisaapput. Suli aningaasartuuteqartoqaqqinnissaa naatsorsuutaavoq. Atuiffimmi 5303301299-imi aningaasartuuteqartoqaqqissanngitsoq naatsorsuutaavoq. Atuiffimmi 5303301599-imi atuivallaarneq nioqqutissanik pisiortornermi killilersuinermik patsiseqarpoq, taamaalilluni pisiortornerit amerlanersaat aasaanerani pisalerlutik.

**Atuiffik 530314 Sukorsit Sisimiut**

2019-imi juulip naanerani atuineq tamakkiisoq ataatsimut isigalugu 71,1 procentimi inissisimavoq. Atuiffimmi 5303141001-imi atuivallaarneq printerimik nutaamik pisinermik kiisalu ukiup sinneranut atortussanik pisinermik patsiseqarpoq. Atuiffik 5303141206 pillugu, nipilersornermi atortunik arlalinnik annertuumik assartorneqarnissamik pisariaqartitsisunik pissarsisioqarnikuuvoq, aammlau ukiup sinnerani atuiffik atoqqinneqarnissaa naatsorsuutigineqanngilaq. Atuiffimmi 5303141501-imi atuineq tassaavoq eqqiaanermut atortunik assigiinngitsunik, equutissianik assannut allarutinik pappilissanik pisineq, ukiup sinneranut atorneqartussaasunik. Atuiffimmut 5303142201 init tamaasa sulisut ataatsimoorlutik qalipannikuuaat aammalu illup iluani atugassarititaasuni tamani qaliat ruujorillu suli qalipannagit. Taakku pujoralammik aniatitsisorujussuugamik nutarterneqarnissanut annertuumik pisariaqartitsipput. Kisianni sulisussaaleqineq aningaasassaaleqinerlu pissutigalugit suliaq unitsinneqarnikkuuvoq. Atuiffik 5303142299 pillugu qititsisoqartarniassammut pigineqarpoq, tassani DJ-ertarfik nutarsarneqarnikuuvoq kiisalu nipilersornermik ilinniartitsinermi ininut nipinut illersuutinik kingullertigut annertuumik atorneqarnikuusunik pissarsisoqarnikuuvoq. Kisianni nipilersornermi inimi suli aserfallatsaaliisoqarnissaa pisariaqarpoq. Aammalu inissaq eqqarsaatigalugu, paaqqinnittarfiup ininut allanut nuunneqarnissaa pisariaqarluinnalerpoq.

**Atuiffik 55 Atuakkanik atorniartarfiit Sisimiut + Nunaqarfiit.**



Atuakkanik atorniartarfeqarneq: atuiffik 55 atuagaateqarfeqarnermut aningaasaliissutinit 1.271 mio. koruuniusunit katillugit 619 t. koruunit atorneqarsimapput, procentinngorlugu 48,7 procentiuvoq.

Atuiffik 5502101299 Allanik sullinneqarnerit tamalaani atuivallaarneq Dantek Bibliomatik kiisalu elevweb-imik nutaamik immikkut ittumik aserfallatsaaliinissamut pisariaqartitsisoqarsimaneranik patsiseqarpoq. Aningaasat aamma annertunerusumik Sis Offset-imi ilanngussanut aningaasartuutinut atorneqarnikuupputtaaq.

**Atuiffik 56 Katersugaasiviit Sisimiut + Nunaqarfiit.**



Katersugaasiviit: atuiffik 56 Katersugaasiviit aningaasaliissutinit 1.918 mio. koruuniusunit katillugit 1.146 t. koruunit atorneqarsimapput, procentinngorlugu 54,7 procentiuvoq.

**Atuiffik 5602010 Sisimiuni Kangerlussuarmilu Katersugaaviit**

Atuagassianik atuakkanillu il.il. pisinermi atuiffik 5602100507 atorneqartarpoq taannalu annikinaarlugu missingersuusiugaavoq, taamaattumik 130 procent sinneqarpoq. Atuiffimmi 5602101004 atuivallaarneq oqarasuaatit tamarmik taarserneqarsimanerinik aammalu pisiniarfimmi systemimik nutaamik takkuttoqarsimaneranik patsiseqarpoq. Atuiffimmi 5602100507 atuivallaarneq kuuffissuarnik suliaqartoqarsimanernanik kiislau kalerrisaarutit aallartinnerini vagtselskabeqarsimaneranik patsiseqarpoq. Atuiffimmi 5602102299 atuivallaarneq kissarsuutip arlaeriarluni misissortinneqarneraninik iluarsaartsinneqarneranillu patsiseqarpoq aammalu taamaalilluni 248 procentminik atuiallaartoqarluni.

**Atuiffik 59 Kulturimut tunngasut Sisimiut Nunaqarfiillu.**



Kulturi qaammarsaanerlu: Atuiffik 59 aningaasaliissutinit 14.245 mio. koruuniusunit katillugit 9.670 mio. koruunit atorneqarsimapput, procentinngorlugu 67,9 procentiuvoq.

Kulturikkut illorsuarmi atuineq 2.987 procentimiippoq. Ukiup sisamararterutaata aappaanut ingerlatsinermut tapiissutit tunniunneqarput.

Soorlu nalunaarusiami siuliani atuiffimmi 590310-mi atuivallaarneq, meeqqaniit inuusuttunut unammersuartitsisarnernik amerlanerusunik timersornermut kattuffiup atuutsitsisoqalernikuuneranik patsiseqaproq, taakku unamminernut assigiinngitsunut peqataaniarlutik illoqarfinnut assigiinngitsunut aallartarput, kiisalu Nunatsinni pissartanngorniunnernut assigiinngitsunut nunaqarfiit arlallit peqataasalernikuupput, taakkunanngaanniillu assartuussinermut aningaasartuutinik immikkut takkuttoqartarluni.

Timersornernut aningaasartuutit

S-68 GM U18 ILULISSAT 40.000,00

QIMUSSEQ SIS. QASIGI. 80.000,00

ARTIC SPORT SIS.GM QAQ. 73.786,50

ATAATSIMOORFIK, INUIT GAMES GM 198.705,00

SUKUUTSERTARFIK INGERLANNEQARNERA 2019 19.000,00

NERRIVIMMIK ARSAARARLUNI GM MAN. BAT-98 28.936,00

452019 BIG AIR TØSEBAKKEN 10.750,00

ASSAMMIK ARSARLUNI GM SAK ILULISSAT 2 hold 83.000,00

SSP ARPATTARTUT INGERLATSINERMI TAPIISSUT 65.161,00

QIMUSSEQ SISIMIUT GM meeqqat 11.740,00

90028 Transport bygder 20.025,00

90029 Transport bygder 5.025,00

47 SISORARLUNI SUNGIUSARLUNI PILERSITSINEQ 47.300,00

12778251 UKIUMI TIMERSULLAMMAMMUT TUJUULUT

ANGALLANNEQARNERAT 1.547,00

INUIT GAMES GM SARF.ITIL. UNNUINNEQ Kunuk 3.500,00

GM FUTSAL U15 NUUK SAK 30.745,00

**Innersuussut:**

Ilinniartitaanermut, Peqqinnermut Sunngiffimmi sammisanut Kulturimullu ataatsimiititaliamut innersuussutigineqarpoq, 2019-imi juulip naaneranut aningaasaqarnikkut nalunaarusiaq tusaatissatut tiguneqassasoq.

**Aalajangiineq:**

aningaasaqarnermut nalunaarut juli tusaatissatut tiguneqarpoq

**Ilanngussat**

1. 2019-imi juulip naanerani oqimaaqatigiisitsineq

**Imm. 03 Maniitsumi Ilinniartitaanermut Immikkoortortami aningaasaqarnermut nalunaarusiaq, juli 2019-imi**

*Journalnr. 06.01.02*

**Tunuliaqutaq**

Maniitsumi Ilinniartitaanermut, Peqqinnermut, Sunngiffimmi sammisanut Kultureqarnermullu Immikkoortortap juli 2019-imi missingersuutitigut malinnaatitsineq matumuuna saqqummiuppaa.

**Maleruagassatigut tunngavissat**

Qeqqata Kommuniani karseqarnermut naatsorsuuserinermullu malittarisassat.

Ilinniartitaanermut ataatsimiititaliap pisinnaatitaaffiinut tunngatillugu inatsisit atuuttut.

**Pissutsit atuuttut**

Atuineq ukiumut tamarmiusumut juli atuineq 58,33 procent-imiissaaq.

**Konto 5 – Ilinniartitaaneq Maniitsoq + Nunaqarfiit.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  | **Missing** | **Tapiiss.** | **All.nuuss.** | **Akuersis** | **Atuineq** | **Sinneri** | **Atuineq** |
| **Atuiffik** | **Atuiffiup taaguutaa** | **(1.000 kr)** | **(1.000 kr)** | **(1.000 kr)** | **(1.000 kr)** | **(1.000 kr)** | **(1.000 kr)** | **%-tut** |
|  |  |  |  |  |  |  |  |  |
| **5** | **ATUARFEQARNEQ KULTURILLU** |  |  |  |  |  |  |  |
| 50 | ULLUUNERANI MEEQQANIK | 22.992 | 0 | 0 | 22.992 | 14.213 | 8.779 | 61,8 |
|  | INUUSUTTUAQQ.PAAQINNITTARFIK |  |  |  |  |  |  |  |
| 51 | ATUARFEQARFIIT | 48.888 | 0 | 0 | 48.888 | 25.770 | 23.118 | 52,7 |
| 53 | SUNNGIFFIMMI SAMMISASSAQARTITSINEQ | 5.469 | 0 | 0 | 5.469 | 3.798 | 1.671 | 69,5 |
| 55 | ATUAGAATEQARFEQARNEQ | 949 | 0 | 0 | 949 | 464 | 485 | 48,8 |
| 56 | KATERSUGAASIVIIT | 1.048 | 0 | 0 | 1.048 | 588 | 460 | 56,1 |
| 59 | KULTURIKKUT QAAMMARSAANIKKULLU | 3.286 | 0 | 0 | 3.286 | 2.412 | 874 | 73,4 |
|  | INGERLATSINEQ |  |  |  |  |  |  |  |
|  |  |  |  |  |  |  |  |  |
| **5** | **ATUARFEQARNEQ KULTURILLU** | **82.632** | **0** | **0** | **82.632** | **47.244** | **35.388** | **57,2** |
|  |  |  |  |  |  |  |  |  |

Maniitsumi ilinniartitaaneq kulturilu 82.632 mio. koruuninik aningaasaliiffigineqarsimasoq, katillugit 47.244 mio. koruunit atorneqarsimapput. Atuineq procentinngorlugu 57,2 procent-iuvoq.

**Konto 50 Meeqqeriviit Maniitsoq + Nunaqarfiit.**

Ulluunerani paaqqinnittarfiit: Meeqqeriviit atuinerat 61,8 %-imiippoq.

Ataatsimut aningaasartuutit

50-01-20-05-01 Meeqqeriviit tamarmik pikkorissarnermut aningaasartuutit 21,6 %

Meeqqeriviit pikkorissarneri suli ingerlaartuupput, ukiamut pisussat arlaqarlutik, taamaattumik taama inissisimavoq.

50-01-20-16-00 Meeqqerivinni ullup qeqqanut nerisaqartitsineq 49,0 %

Atuineq juli-p affaa amigaataalluni.

50-01-20-70-00 Angajoqqaat akiliutaat 66,2 %

Angajoqqaat akiliutaat isertitat missingersuutigisaniit annerulaarpoq.

Angajo 52,7 %

50-04-23-15-00 atungaatsiarnikuuvoq, eqqiaanermut atortut angallattakkat nutaanik marlunnik taarsernikuuagut asaatitassai ilanngullugit.

50-04-23-20-00 Atortussanik pequtinik pisaarneq, konto tamakkingajallugu atorneqareerpoq.

50-04-23-22-00 Iluarsaassinerit aserfallatsaaliinerillu atuineq taamaallaat 4,7 %-imiippoq.

Aanikasik 77,9 %

50-05-21-01-10 Sulisoq ikiorteq ataaseq qaammammoqalernikuuvoq,

50-05-21-01-11 meeqqat immikkut ikiortariallit arfineq-pingasut, sulisumik ikiortilerlugit ullormut 8 timer, taakkunannga meeqqat marluk kommune-p akilersorpaat, sagsbehandler-nut marluk qinnutiginikuupput, kinguneqanngitsumilli. Meeraq ataaseq immikkut marlunnik ikiorteqartinneqarpoq.

50-05-21-15-00 Atortussanik pisineq tamakkiisumik atorneqareerpoq

50-05-21-20-00 Atortussanik pequtinik pisaarneq tamakkiisumik atorneqareerpoq, pequtit ima aserfallassimatigipput nutaanik tikisitsisariaqarneq pisariaqalersimalluni.

Paarsi 64,9 %

50-05-24-10-00 Allaffeqarnermut aningaasartuutinut qaangiisoqarsimaneranut patsisaavoq:

Tassani kontomit allamiit akiligassat, kukkunikkut akilertoorneqarsimanerat patsisaavoq iluarsineqassapput tullissaanut.

50-05-24-22-00 Iluarsaassinerit aserfallatsaaliinerillu atuineq 84,1 %-imiippoq

Kuunnguaq 62,2 %

50-05-25-01-11 Akunnermusiat 88,5 %-imiippoq, sulisunik paarlatsinik sulisoqartarneq aamma meeqqat ilaat støt-inik pisariaqartitsisoqartoqartarmat.

50-05-25-10-00 Printerit tonerissaanik ukiumut naammattumik allattitsineq pissutaavoq, kopipapir, allaffissornermilu atortuaqqat inini atugassat pisiarineqarnikuullutik.

50-05-25-20-00 Meeqqanut nalaasaarfiit amigaatit pissarsiarineqaramik.

Naja Kangaamiut 53,3 %

50-06-60-21-40 Kiassarnermut akiliutit qaangiipput.

Naasunnguit Napasoq 57,7 %

50-06-70-10-00 Qarasaasiaq aamma printer nutaamik pisaarneq pissutaalluni kontorhold atuineq qaangeqqaneqarpoq.

Meeqqat Atammik 65,5 %

50-06-80-01-11 Akunnermusiallit qaangeeqqapput sulisut napparsimasarneri aamma erninermi paarlatseqarneq pillugu.

50-06-80-10-00 Allaffeqarnermut aningaasartuutit atuineq 91,8 %-imiippoq.

**Konto 51 Atuarfeqarfiit Maniitsoq + Nunaqarfiit.**

Atuarfeqarfik**:** konto 51 Atuarfeqarfiit atuineri 52,7 %-imiipput.

Atuarfik Kilaaseeraq atuineq 48,9 %-imiippoq.

51-01-21 Atuarfik Kilaaseeqqami atuineq nalinginnaasumik ingerlavoq. Atuinikinneq ilinniartitsisut aningaasarsiaannik atuinikinnermik peqquteqarpoq. Imaappoq ilinniartitsisussaaleqineq peqqutaalluni akissarsianit kontot atornerat annikippoq.

Nunaqarfinni atuarfiit atuinerisa killiffiat:

Kangaamiut atuarfiat 54,9 %-iuvoq.

5101600113 sulisut allat (Allaffimmioq,Pedel aamma paaqqinniffik) 81,5 % -imiippoq, atuineq Haaleeqqap atisaajartarfiisa gangiatalu qalipaaneranik Pedel ikiortilerlugu ingerlakkami naammassinikuuvoq aaqqissaaq.

5101600501 Nunaqarfimmi illumut akiliutip tapia. Ilinniartitsisut ilinniarsimasut ilaqarnerulernikuugamik atuivallaartoqarnissaa kontomi naatsorsuutaavoq.

5101602200 Iluarsaassinerit aserfallatsaaliinerit. 752,1 % -imiippoq assut pisariaqavissunik iluarsartarialinnik peqarpoq sulilu peqarluni. Haaleeqqap kiassaateqarfimmigut ikuallaleraluarnera, atuarfiullu nutaannginera pissutaapput.

Napasoq87,7 %

51-01-70-01-14 atuineq 2.187,9 %-imiippoq

Ilinniartitsisunut taartaasut: Sulisoq ataaseq sivisuumik napparsimasimanera aamma specialklassertoq støtteqartinneqarnikuuvoq upernaaq manna.

51-01-70-15-01 atuineq 211,9 %-imiippoq

Ilinniartitsinermi atortussanik pisineq: Akiligassaq siornarnisaq arajutsineqarsimasoq, kingusinaarluni ukioq manna aatsaat akilerneqarsimavoq.

51-01-70-22-00 atuineq 110,2 %-imiippoq

Iluarsaassinerit aserfallatsaaliinermullu: Kiassaat aserorami ukioq.

Atammik 83,5 %

51-01-80-01-14 atuineq 986,0 %-imiippoq

Ilinniartitsisut taartaasut: Sivisuumik napparsimasoq peqanngiffissaa paarlatsinut atuiffiuvoq.

51-01-80-05-01 atuineq 128,0 %-imiippoq

Nunaqarfimmi illumut akiliutip tapia qaangerneqarpoq ilinniartitsisut pingasut tapertittaalernikuummata.

51-01-80-12-00 atuineq 125,6 %-imiippoq

Allat sullissineri:Atortunik atuartitsissutissanillu annertuunik tikittoornermi aqqutaanut toldinullu akiliinermi atorput.

51-01-80-15-01 atuineq 106,9 %-imiippoq

Ilinniartitsissutinik pisineq:Ukiup atuarfiusup 2018/19-ip affaanut taavalu ukiup atuarfiusup 2019/20-ip affaanut atuartitsinermi atortussat pisiarineri peqqutaapput.

51-01-80-15-02 atuineq 1.252,7 %-imiippoq

Nioqqutissanik allanik pisineq:Atuakkanut annertuumik atorput, aammalu atortussanut; soorlu eqqiaanermut atortunut.

Kolligiat atuartullu najugaqarfii konto 51-11-20 57,2 %-imiippoq.

51-11-20-22-00 : 217,0 % Aserfallattaaliinermi kissarsuutip piiarneqarnerani rør ilai taaserneqanngitsut pisoqalisimasut putusimagamik iluarsartuunneqarnikuupput.

51-11-20-71-00 : 76,0 % Minikollegie-p illutaata appaa suli attartorneqarpoq juni-ip 2019 naaneranut.

**Konto 53 Sunngiffimmi sammisassaqartitsineq** **Maniitsoq + Nunaqarfiit.**

Sunngiffimmi sammisassaqartitsineq: konto 53 atuineq 69,5 %-imiippoq.

53-01-20-01-11 Sunngiffimmi unnukkut atuartitsinermi atuineq 72,1 %-imiippoq, atueqqinnissaq aatsaat pissalluni oktober, november aamma december.

53-01-25-05-00 Nipilersornermik ilinniarfiup Sulisunut aningaasartuutit 132,4 %-imiippoq sulisortaarnerup kingorna aningaasartuuteqarnermi.

53-03-60-01-11 Kangaamiut ungklubbimi akunnermusiat 66,1 %-imiippoq,aasaanerani matoqqariarluni akunnermusiat atuineq atuartut atualerpata aallarteqqissaaq.

53-03-70, 21,3 %-imiippoq, Napasoq klubbimi inuusuttunik klubbertussaqarpallaanngimmat ammasarneri akuttusini-kuupput.

53-03-80 Atammimmi klubbip meeqqanut ualikkut, inuusuttunullu unnukkut klubbertitsinerit ingerlalluarput, aasaanerani matoqqariarluni akunnermusiat atuineq atuartut atualerpata aallarteqqissaaq.

53-06-20 Kulturi inunnillu qaammarsaaneq 76,0 %-imiippoq.

**Konto 55 Atuagaateqarfeqarneq Maniitsoq + Nunaqarfiit.**

Atuakkanik atorniartarfeqarneq: Konto 55 atuineq 48,8 %-imiippoq.

55-02-20 Maniitsumi atuakkanik atorniartarfimmi atuineq 48,9 %-imiippoq.

55-02-60 Kangaamiuni atuineq 21,5 %-imiippoq.

55-02-70 Napasumi atuineq 0,0%, atorniartoqarneq ajormat matoqqagallarpoq.

55-02-80 Atammimmi 126,6 %-imiippoq atuineruffiuvoq, atuakkanik iluarsaassineq ingerlanneqarnikuugami.

**Konto 56 Katersugaasiviit Maniitsoq + Nunaqarfiit.**

Katersugaasiveqarneq:konto 56 atuineq 56,1 %-imiippoq.

56-02-20 Katersugaasivik Maniitsoq, 55,5 %-imiippoq sulisumik ikiorteqarneq kingusissukku aallartinnikuugami.

**Konto 59 Kultur-imut tunngasut Maniitsoq + Nunaqarfiit.**

Kulturi qaammarsaanerlu:73,4 %-imiippoq.

59-01-20-35-00 Peqatigiiffinnut tapiissutit 98,3 %-imiippoq, MS-89 aamma KS-69 taperneqarput aamma GM-ertitsinissanut madrasse-nik pissarsisoqarluni, aammalu arsaattarfittaassap atulernissaa malunnartinniarlugu ammaanersiornissamut tujuuluaqqanik pisisoqarpoq.

59-03-20-35-00 Timersortarfimmut tapiissutit qaammatit tamaasa kr. 202.161,67 akiliutigineqartarput.

59-03-20-35-99 Timersornermi angalanernut tapiissutit

Kâgsagssuk håndbold nukappiaqqat U15 40.000,00

Kâgsagssuk håndbold niviarsiaqqat U12 38.948,00

Kâgsagssuk håndbold niviarsiaqqat U10 38.948,00

Aqissiaq håndbold niviarsiaqqat U15 20.000,00

Aqissiaq håndbold arnat 12.000,00

Kâgssagssuk Fútsal angutit 7.000,00

Kâgssagssuk fútsal nukappiaqqat U15 36.400,00

Kâgssagssuk Fútsal nukappiaqqat U11, U13 70.896,00

Kâgssagssuk Fútsal angutit utoqqasaat 7.440,00

Alpin MS-89 44.558,50

AVI Volleyball angutit aamma arnat 15.000,00

KTVI Volleyball angutit aamma arnat (Kangaamiut) 15.000,00

NAPA-86 Bordtennis (Atammik) 17.920,00

Kâgssagssuk Fútsal aningaasaliissutit ilai utertut - 14.200,00

Kâgssagssuk Fútsal nukappiaqqat U11, U13 iluarsiissut 4.772,00

KTVI Kangaamiut meeqqat GM 20.000,00

AVI meeqqat GM 20.000,00

KS-69 Bus-inik attartornerat GM 9.350,00

Kâgssagssuk Fútsal nukappiaqqat U19 24.750,00

Håndboldskole 2019 48.205,00

476.987,50

**Innersuussut:**

Ilinniartitaanermut, Peqqinnermut, Sunngiffimmi sammisanut Kultureqarnermullu ataatsimiititaliamut innersuussutigineqarpoq juli 2019 aningaasaqarnermut nalunaarusiaq tusaatissatut tiguneqassasoq.

**Aalajangiineq:**

Aningaasaqarnermut nalunaarusiaq tusaatissatut tiguneqarpoq

**Ilanngussaq:**

1. juli 2019-imi oqimaaqatigiissitsineq.

**Suliassat nalinginnaasut**

**Immikk. 04 Qeqqata Kommuniani meeqqat allatut ittumik pisariaqartitsisut aamma meeqqanik sulisunillu amerlassusiliisimaneq.**

*Journalnr. 44.00.*

# Tunuliaqutaq

Ilinniartitaanermut, Peqqinnermut, Sunngiffimmi sammisamnut Kultureqarnermullu Ataatsimiititaliami (IPSKA) siulittaasoq 10. Juli 2019 Ilinniartitaanermut pisortaasunut allagaqarnermigut apeqquteqaateqarpoq Qeqqata Kommuniani (QK) meeqqat allatut pisariaqartitsisut annertussusiat aamma meeqqat sulisullu amerlassusiligaanerat ujartuiffigineqarluni.

# Maleruagassatigut tunngavissat

*Meeqqanut suli atualinngitsunut perorsaanikkut inerikkiartuutaasunik ulluunerani*

*neqeroorutit pillugit Inatsisartut inatsisissaattut siunnersuut nr.16., 3. December 2012-meersoq.*

# Pissutsit atuuttut

Ilanngussami (ilanngussaq 1) Qeqqata Kommuniani ulloq 31. Juli 2019 meeqqerivinni meeqqat amerlassusiligaanerat aamma sulisut amerlassusiligaanerat nalunaarusiorneqarsimapput. Nalunaarsuinerup takutippaa Q.K.-ni meeqqat amerlassusiligaanerat katillugit 739 perorsaanikkullu sullissisut 169-iullutik kisitsisit agguaqatigiissillugit perorsaanilerinermik suliaqartumut ataatsimut meeqqat 4,3. Kisitsisilli piviusumik inutaasa amerlassusaat Juli´p naanerani imaallutik meeqqat isersimasut 680 perorsaanilerillutik sulisut 160 agguaqatigiissikkaanni sulisumut ataatsimut meeqqat 4,02.

Q.K. aamma meeraateqarfinni tamani neqerooruteqarpoq meeqqanik pulaartunik isertitsigallarsinnaanissamut angajoqqaat ilinniartuugaangata pikkorissariaraangataluunniit neqeroorut kommunimi tamaat atorluarneqartarpoq taamaattumik meeraatigisat nikerarsinnaasarlutik.

Utaqqisut (ilanngussaq 2) Sisimiuni 31-iupput taakkunannga 21 meeraaqqerivinni inissikkusuttut aamma meeqqerivimmut inissikkusuttut 10 taava Maniitsumi katillutik 12 utaqqisuniipput taakkunannga meeqqat 7 suli erniaanerup kingorna angerlarsimasut taamaattumik piviusumik utaqqisut 5-iullutik naatsorsuutigineqarpoq isillattaassasut 1. november 2019 aallarnerfigalugu.

Ilanngussami takuneqarsinnaasutut Perorsaasutut ilinniarsimasunut sulisussatut amerlassusiliisimaneq Q.K.-ni katillugit 60-iupput taakkunannga 22 perorsaasunik linniarsimasunik inuttaqanngillat agguaqatigiissillugu procentinngorlugu 32,5 %. Aqutsisut perorsaasunik inuttaqartussat 4 amigaataapput procentinngorlugu 27,2 % nunaqarfinni inissisimasussaagaluartut.

Meeqqeriviit MISI siunnersortitut atorlugu qanimut suleqatigilluarneqarpoq meeqqat allatut pisariaqatitsisut ”Høre Tale Pædagog”-imit nalunaarsorneqarsimapput suleqataaffigisimasatik assigiinngitsut 10 pissutaallutik ukiup 2019 ingerlanerani sammineqarsimagamik (ilanngussaq 3):

* Generel forsinket udvikling, nalinginnaasumik kinguarsimaneq.
* Adfærd kontakt trivsel, pissusilersuutit attaveqariaaseq atugarissaarneq.
* Down syndrom
* Sprog -og talemæssige vanskeligheder, oqaaseqarneq –oqalunniarnikkullu ajornakusooruteqarneq.
* Hørenedsættelse og CI, tutsarluttuuneq aamma CI.
* Læbekæbe ganespalte, qaneq inunnguuseralugulu qnikkut sipineqarneq.
* Alternativ supplerende kommunikation TTT, tapertatut immikkut iluaqutissatut ussersuutit.
* Mistanke om div. diagnoser eksempel autisme, assigiinngitsunik pasitsaassaqarnerit soorlu autisme.
* CP cebral parese
* Børn med epilepsi og efterfølgende hjerneskade, meeqqat noqartartut kingunerluuteqarsimasullu qaratsamikkut ajoqusersimasut.

Perorsaasut ”Isumaalunnermi uuttuut qalipaasersuinikkut nalunaarsuineq” (ilanngussaq 4) atortarpaat ”Qeqqata Model”-imeersoq aamma atortut malittarinninnermi immersuivik immersortarlugukingusinnerusukkut ”Suleqatigiinnermi naapinneq” (siusinnerusukkut ”Meeqqamut susassaqartut ataatsimiinnerat”) peqataasut angajoqqaat, meeqqerivimmi sulisut, perorsaanermik siunnersorti/ataqatigiissarsioq, peqqinnissaqarfimmi meeqqerisoq, inunnik sullissisoq kiisalu MISI peqatigiillutik meeqqamut ataatsimut iliuusissatut pilersaarusioqatigiittarput. Unammillernartinneqartartuuvoq sulisut akornanni napparsimasoqartillugu, pikkorissartoqartillugu allatulluunniit sulisut tamakkeqqanngikkaangata inatsit aallaavigalugu perorsaanikkut misissuineq aamma perorsaanikkut ineriartortitsinissamut pisussaaffinnik suliaqarnissamut tamakkiisumik nakkutilliiniarneq amigarsinnaasarmat ilaatigut meeqqat ataasiakkaat eqqorneqarsinnaasarlutik sulisut amigartarnerat pissutaasarluni.

# Atuilluartuunissakkut kingunerisinnaasai

Atuilluartuuneruvoq Meeqqat- aamma sulisut amerlassusiligaanerat qulaajaaffigineqarnerat tamakkiisumik takuneqarsinnaalermat pissutsit meeqqerivinni kommuunimiittuni inissisimanerat ersarissarmagu.

# Aningaasaqarnikkut allaffissornikkullu kingunerisinnaasai

Aningaasaqarnikkut allaffissornikkulluunniit kinguneqassanngilaq.

# Allaffeqarfiup naliliinera

Allaffeqarfiup nalilerpaa meeqqerivinni pissutsit atuuttut takutitaat aallaavigalugit inatsit najoqqutaralugu atortussanik aamma suleriusissamut malitassianik pitsaasunik Q.K. peqartoq. Unammillernartutut nalilerneqarpoq sulisut amigartillugit pissutsit ilungersunartoqarsinnaasarmata.

# Allaffeqarfiup innersuussutaa

Innersuussutigineqarpoq, Ilinniartitaanermut, Peqqinnermut, Sunngiffimmi sammisanut Kultureqarnermullu ataatsimiititaliamit ilisimatitsissut tusaatissatut tiguneqassasoq.

**Aaliangiineq**

meeqqeriviit tamarmik uuttuutit suliarisariaqaraat ataatsimiititaliaq takussutissartalimmik sakkussaqassappat.

saqqummiunneqartut tusaatissatut tiguneqarput.

Ilanngussaq:

1. Meeqqat aamma sulisut amerlassusiligaanerat (qallunaatut).
2. Utaqqisut (qallunaatut).
3. Q.K.-ni meeqqat allatut pisariaqartitsisut (qallunaatut).
4. Isumaalunnermi uuttuut najoqqutaralugu nalunaarsuineq assersuut.

**Paasissutissiissutit**

Imm. 05 Ukiumut atuarfiusumut 2018/2019-imut atuarfiit ukiumut nalunaarusiaat

# *Journal nr. 51.00*

Tunuliaqutaq

Qeqqata Kommuniani atuarfiit siulersuisuisa ukiumut atuarfiusumut 2018/2019 ukiumut nalunaarusiat, tassunga ilanngullugu massakkut ukiumut atuarfiusumut aaqqissuussaasumik pilersaarutip nassuiarnera nassiuppaat.

Maleruagassanut tunngavissat

Atuarfik pillugu Inatsisartut inatsisaat nr. 15, 3. december 2012-imeersoq.

§ 47 imm. 12 tunngavigalugu atuarfiup siulersuisui ukiup atuarfiusup naalerneri tamaasa atuarfinni ukiup atuarfiusimasup ingerlasimaneri pillugit ukiumut nalunaarusiamik kommunalbestyrelsimut tunniussisarput. Ukiumoortumik nalunaarusiami ukiup atuartitsiffiusussap tullissaani atuarfiup siulersuisuisa pingaarnerusutigut sammisassatut pilersaarutaat aammattaaq ilaatinneqartassapput.

Pissutsit atuuttut

Ukiumut nalunaarusiat nalinginnaasumik atuarfiit ukiumi qanoq ingerlasimanerat, pilersaarusiassallu pillugit paasissutissiisarput.

Atuarfimmi aqutsisut oktobarip aallaqqaataa nallertinnagu pitsaassutsimut nalunaarusiamik suliaqartussaapput, taannalu ataatsimiititaliap oktobarimi ataatsimiinnissaannut saqqummiunneqassalluni.

Pitsaassuseq pillugu nalunaarusiap imarisassavai ukiumi atuarfiusumi kingullermi nukarlerni akullernilu misilitsinnerni angusat, angajullerni inaarutaasumik misilitsinnerni angusat, iliuusissanik pilersaarusiornerit, agguaqatigiissillugu klassini atuartut amerlassusaat, piffissaq atuartitsinermut atorneqartoq, napparsimanerit pillugit naatsorsuinerit, piffissaq paarlatsinut atorneqartartoq, atuartunik atuarunnaartussanik ilinniagaqalernissaq inuussutissarsiummillu toqqaanissaq pillugit siunnersuinerup annertussusaa aamma siuliani taaneqartup pitsaassuseq pillugu nalunaarusiornerup malitseqartinnera.

Atuarfiup siulersuisuisa ukiumut nalunaarusiaat siusinnerusukkut ilusaasa imarisaasalu tungaatigut assigiinngitsorujussuusarnikuupput, sunarpiaq ilanngunneqassanersoq atuarfinnut nalileruminaannikuunera peqqutaalluni. Taamaattumik 2017-imi septembarip sisamaani Ilinniartitaanermut, Peqqinnermut, Sunngiffimmi sammisanut Kultureqarnermullu ataatsimiititaliamit akuersissutigineqarnikuusumik, ukiumut nalunaarusianut malitassamik allaffeqarfik suliaqarnikuuvoq.

Minngortuunnguup Atuarfia minillugu atuarfiit tamarmik tunniussinikuupput.

Atuilluartuunissakkut kingunerisinnaasat

Oqaaseqaatissaqanngilaq.

Aningaasaqarnikkut allaffissornikkullu kingunerisinnaasai

Ukiumut nalunaarusiat suliarineqarnerat Qeqqata Kommunianut toqqaannartumik aningaasaqarnikkut allaffissornikkullu kinguneqassanngilaq, taamaakkaluartoq atuarfiit ataatsimiititalianut, angajoqqaanut innuttaasunullu sullissinerisa pitsanngorsaavigineqarnerata ungasinnerusoq eqqarsaatigalugu meeqqat atuarfiat pitsaanerusoq kingunerisinnaavaa.

Qullersaqarfiup oqaaseqaatai

Annertunerusumik oqaaseqaatissaqanngilaq

Allaffeqarfiup naliliinera

Allaffeqarfiup nalilerpaa, ukiumut nalunaarusianut malitassaq assigiissitsinerulissasoq, kommunalbestyrelsimullu ajornannginnerusumik atuarfiup siulersuisuisa suliaannik ukiunullu aggersunut kissaataannik tamanik takunnissinnaalersitsissalluni.

**Innersuussut**

Ilinniartitaanermut, Kulturimut Sunngiffimmullu ataatsimiititaliamut innersuussutigineqarpoq

* ukiumut nalunaarusiat tusaatissatut tiguneqassasut.

**Aalajangiineq**

ukiumut nalunaarutit Ilinniartitaanermut, Peqqinnermut, Sunngiffimmi sammisanut Kultureqarnermullu ataataatsimiititaliap tusaatissatut tiguaat.

**Ilanngussaq**

1. Nalunnguarfiup Atuarfianiit ukiumut nalunaarusiaq
2. Kilaaseeraq Atuarfianiit ukiumut nalunaarusiaq
3. Kangaamiut Atuarfianiit ukiumut nalunaarusiaq
4. Atammik Atuarfianiit ukiumut nalunaarusiaq
5. Itillip Atuarfianiit ukiumut nalunaarusiaq
6. Qinnguata Atuarfianiit ukiumut nalunaarusiaq
7. Sarfannguit Atuarfianiit ukiumut nalunaarusiaq
8. Napasoq atuarfianiit ukiumut nalunaarusiaq
9. Minngortuunnguup Atuarfianiit ukiumut nalunaarusiaq

**Imm. 06 Tamalaat**

Frederik Olsen: Isumasioqatigiinneq ilinniartitaanermut ingerlanneqarnissaa, Ruth Heilmann tapersersuivoq Frederik-up siunnersuutaaanut.

Frederik Olsen: Kangaamiuni atuarfik suliaq sumut killippa.

Ruth Heilmann: Arsaattarfik ammarpaa, Borgmesterip oqalugiutissaa saqqummiuppaa, Nuummiut unammiartorput.

Ruth Heilmann: Atuarneq aallartippoq, aallartinneq qanoq ippa, Annga paasissutissiivoq, Anna paasissutissiivoq.

**Ataatsimiinneq naavoq nal.: 09:23**